

**Έγκριση του Σχεδίου Αστικής Προσβασιμότητας**

**του Δήμου Μινώα Πεδιάδας**

Με την αρ. 196/2024 (Ψ9ΜΩΩΚ6-4Κ6) απόφαση της Δημοτικής Επιτροπής Δήμου Μινώα Πεδιάδας, εγκρίθηκε το παραδοτέο που αφορά στην εκπόνηση του Σχεδίου Αστικής Προσβασιμότητας (Σ.Α.Π.) και των παρεμβάσεων που προβλέπονται στο σχεδιασμό του, προκειμένου να βελτιωθεί η προσβασιμότητα προς βασικές κοινόχρηστες και κοινωφελείς χρήσεις εντός των ορίων του Δήμου.

Το Σχέδιο Αστικής Προσβασιμότητας αναμένεται να συμβάλλει θετικά στην εξασφάλιση της προσβασιμότητας στους υπαίθριους δημόσιους Κοινόχρηστους Χώρους (πεζοδρόμια, πλατείες, χώροι πρασίνου, παιδικές χαρές, αθλητικοί χώροι κλπ.) και στην εξασφάλιση της προσβασιμότητας στις εισόδους των δημόσιων κτιρίων ή των κτιρίων που στεγάζουν υπηρεσίες του Δήμου και άλλες χρήσεις.

Η χρηματοδότηση προήλθε από το Πράσινο Ταμείο, Χρηματοδοτικό Πρόγραμμα: «Δράσεις Περιβαλλοντικού Ισοζυγίου 2022», Άξονας Προτεραιότητας 2: «Αστική Αναζωογόνηση και Λοιπές Δράσεις Περιβαλλοντικού Ισοζυγίου», Δράση «Σχέδια Αστικής Προσβασιμότητας (Σ.Α.Π.)».